บริษัท AMD  คือบริษัทอะไร
บริษัท แอดวานซ์ ไมโคร ดีไวซ์ จำกัด (AMD) เป็นบริษัทสัญชาติอเมริกัน โดยเป็นผู้ผลิตและผู้พัฒนา ซีพียู และเทคโนโลยีต่าง ๆ เป็นคู่แข่งในฝั่งของ CPU กับ Intel มานานหลายสิบปี จนใน ค.ศ. 2011 มี CPU ที่ใช้ชื่อว่า Bulldozer ถูกสร้างขึ้นมาแข่งกับ Intel แต่ทว่าประสิทธิภาพกลับย่ำแย่ กระทบยอดขายหนัก

จนกระทั่งปี 2014 มูลค่าตลาดของ AMD เหลืออยู่เพียง 2 พันล้านดอลลาร์ เพราะราคาหุ้นร่วงกว่า -40% ในปีเดียว ซึ่งนักลงทุนต่างคิดกันว่า AMD จะกลับเข้ามาแข่งขันได้ยากและเป็นจุดจบของบริษัทไปแล้ว

หลังจากที่เสียส่วนแบ่งการตลาดให้กับ Intel มานานหลายปีทาง AMD ได้เปลี่ยน CEO คือ Lisa Su หรือป้า Lisa ที่คนไทยคุ้นหูซึ่งไม่ได้อยู่ BLACKPINK เข้ามานั่งตำแหน่งสูงสุดของการบริหาร โดย Lisa ได้เข้ามาจัดการปัญหาหลัก ๆ ของบริษัทคือ เรื่องการปรับโครงสร้างของค่าใช้จ่าย และการหา Growth รวมทั้งได้วาง Roadmap ของตัว Product ของบริษัทไว้อย่างชัดเจนเพื่อเรียกความเชื่อมั่นของลูกค้าและนักลงทุนได้เป็นอย่างดี หลังจากนั้น 3 ปี Cashflow ของบริษัทก็กลับมาบวกได้เป็นครั้งแรก

หลังจากมีการเปลี่ยนแปลงทีมงานออกแบบใหม่ บริษัทได้มีการปรับปรุง CPU และเปลี่ยนแปลงหลายส่วน เพื่อปรับปรุงความเร็ว ทางบริษัทจึงได้ตัดสินใจทิ้งสถาปัตยกรรมอย่าง Bulldozer พร้อมกับได้ทุ่มทรัพยากรเพื่อสร้างสถาปัตกรรมตัวใหม่ที่มีชื่อว่า Zen ทางบริษัทได้เปิดตัว Zen Architechture ในปี 2017 เป็นสถาปัตยกรรมใหม่ล่าสุดของในรอบ 5 ของ AMD ในตอนนั้น

CPU Ryzen รุ่นแรกคือ Ryzen 3, 5, 7 1300x, 1600x และ 1800x ใน Series 3, 5 และ 7 จะมีรุ่นย่อย ๆ อีกหลายตัวแต่ที่นำมาเป็นรุ่น Top ของแต่ละ Series ซึ่งการเปิดตัวในครั้งนั้นตัวชิปมีประสิทธิภาพที่ใกล้เคียงกับของ Intel มาก

หลังจากที่เสียส่วนแบ่งการตลาดให้กับ Intel มานานจนกระทั่งมี Ryzen ออกมาจึงกลายเป็นจุดเปลี่ยนสำคัญที่ทำให้ AMD เร่งตัวขึ้นทำให้มีส่วนแบ่งการตลาดของ AMD ตีตื้น Intel มาแล้ว อยู่ในระดับ 40% รวมถึง Intel ยังออกมายอมรับว่า CPU ของตัวเองล้าหลังกว่าของ AMD พอสมควรดังนั้น Ryzen ถือว่าเป็น CPU ที่มาคืนชีพให้กับ AMD ก็ว่าได้

ปัจจุบัน AMD มีมูลค่าตลาดมากกว่า 1.4 แสนล้านดอลลาร์ โตมากกว่า 70 เท่า  โดยใช้เวลาแค่เพียง 7 ปี
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน,ความรู้ทางการเงิน